Foto kõnealusest teelõigust on tehtud eile pärast parandustööde teostamist ning enne uuesti kahjustumist.
#000001
Lelle-Vahastu teele, mis ühendab Kehtnat ja Kädva küla, kehtestas maanteeamet tänavu 21. veebruaril massipiiranguks kaheksa tonni, mis tähendab, et raskeveokitel tuleb küsida teel liiklemiseks maanteeametilt luba.
#000002
Maanteeameti Põhja regiooni hooldevaldkonna juhi Raido Randmaa sõnul tähendab massipiirang seda, et üle kaheksatonnise kaaluga sõidukid ei tohi piiranguga piiritletud alal liigelda ilma vastava loata. Maanteeamet väljastab lube koormuspiirangutega teedel sõitmiseks üksnes elutähtsa teenuse tagamiseks ja möödapääsmatute esmatarbekaupade vedude teostamiseks. Randmaa kinnitas, et metsavedu ei kvalifitseeru möödapääsmatute esmatarbekaupade kategooriasse ning praegu sellel teel metsaveoautodel sõita ei lubata.
#000003